Sirið Stenberg

Sirið Stenberg (født 1968) er en færøysk politiker og sykepleier. Hun er Færøyenes sosial- og kulturminister fra desember 2022. Hun representerer partiet Tjóðveldi.

Liv og virke 
Hun er utdannet sykepleier med videreutdanning i nyfødtsykdommer, amming og helsefremmende og sykdomsforebyggende arbeid for barn og unge.

Hun var sykepleier ved sykehuset i Hvidovre før hun vendte tilbake til Færøyene og begynte i hjemmesykepleien. I 2001 ble hun helsesøster på Suðuroy. Fra 2006 til 2008 var hun konstituert som leder ved fagutdanningen for helse- og omsorgsarbeidere på Færøyene.

Politisk arbeid 
Hun ble første gang innvalgt i kommunestyret i Vágs kommuna i 2008 og på Lagtinget i 2011. I perioden 2011–2015 var hun formann i Lagtingets kontrollkomité.

Fra 2015 til 2019 var hun helse- og innenriksminister i Aksel V. Johannesens regjering. Mens Stenberg satt i regjering, møtte hennes kusine Óluva Klettskarð på Lagtinget.

Da hun gikk tilbake til tinget etter valget i 2019, ble hun nestformann i Lagtingets velferdskomité og medlem av Lagtingets justiskomité. Etter valget i desember 2022 ble hun på nytt medlem av regjeringen.

Referanser 

Færøyske ministre
Færøyske lagtingsmedlemmer
Sykepleiere
Personer fra Vágur
Portal:Færøyene/artikler